Študent (A):

 **nevidiaci** – s úplnou stratou zrakového vnímania, študent schopný vnímať zrakom maximálne svetlo, nedokáže lokalizovať jeho zdroj;

 **prakticky nevidiaci** – má zachované zvyšky zraku, vníma svetlo, obrysy a tvary predmetov, nedokáže využívať zrak ani s možnou korekciou ako dominantný analyzátor pri učení;

 **slabozraký** – napriek najlepšej možnej korekcii má problémy s vykonávaním zrakovej práce;

 **s poruchou binokulárneho videnia** –porucha funkčnej rovnováhy a fyziologickej spolupráce pravého a ľavého oka, ktorá spôsobuje problémy v priestorovom vnímaní.

Študent (B):

**so stredne ťažkou poruchou sluchu** (41 - 60 dB lepšie ucho) - schopnosť počuť slová hovorené hlasitou rečou z 1 metra;

**s ťažkou poruchou** **sluchu** (lepšie ucho) 61 – 80 dB - schopnosť počuť nejaké slová, ktoré sú kričané do lepšieho ucha;

**s veľmi ťažkou sluchu** (lepšie ucho) neschopnosť počuť a porozumieť;

**s obmedzujúcou poruchou sluchu**

Študent (C):

**s telesným postihnutím** - chyby pohybového, nosného a nervového ústrojenstva, ktoré sú príčinou poruchy hybnosti horných, dolných končatín. Patria sem tiež všetky odchýlky od normálneho tvaru tela a končatín - deformity, abnormality, anomálie.

Študent (D):

**s autizmom a inými pervazívnymi vývinovými poruchami** - poruchou autistického spektra bez duševnej zaostalosti (napr. Aspergerov syndróm), ktorý ovplyvňuje jeho schopnosť plniť si študijné povinnosti v štandardnom režime;

**s poruchami učenia** – skupina porúch prejavujúcich sa výraznými ťažkosťami pri čítaní, písaní, počítaní, počúvaní a komunikácii (dyslexia, dysortografia, dysgrafia, dyskalkúlia, a pod.).

Študent (E):

**zdravotne oslabený** - v stave rekonvalescencie alebo so zníženou odolnosťou voči chorobám, tendenciu k ich recidíve, jeho zdravotný stav je ohrozený pre nevhodný životný režim;

**s psychickým ochorením, ťažkosťami** – so psychickými ťažkosťami alebo ochorením, u ktorého aktuálny psychický stav alebo dlhodobejšia porucha psychického zdravia ovplyvňuje schopnosť plniť si študijné povinnosti v štandardnom režime (problémy s organizovaním štúdia a manažovaním svojich študijných povinností);

**s chronickým ochorením** – s progresívnym ochorením, čo môže vyžadovať častú, resp. dlhodobú a nepravidelnú práceneschopnosť alebo negatívne ovplyvňovať schopnosť štúdia v bežných podmienkach (cystická fibróza, epilepsia, skleróza multiplex, stav po transplantácii orgánu alebo tkanív, srdcovo-cievne ochorenie, neurologické ochorenie, choroby látkovej premeny a iné).

**Erasmus+** Študent so špeciálnymi potrebami má možnosť uchádzať sa o grant na špeciálne potreby počas realizácie mobility v zahraničí. Viac informácií študent zistí na web PU v Prešove v podčasti Zahraničie Erasmus+ Grant na špeciálne potreby https://www.unipo.sk/zahranicie/erasmus/